

Տվյալներ, տեղեկատվություն, գիտելիք





Հարցերին պատասխանելիս ուշադիր եղեք, որ նշեք գրատախտակին բացակայող փորձառություններ։

Փորձեք չկրկնել ընկերոջ կողմից նշած նույն փորձառությունը։

Մտածեք հարցեր ընկերոջ նշած փորձառության տրամաբանությունը, արդյունավետությունը, լրացուցիչ հանգամանքները պարզելու համար։

Ո՞րն է ձեր առաջին գործողությունը, երբ անհրաժեշտ է որևէ երևույթի մասին տեղեկատվություն որոնել և գտնել։ Ու՞մ օգնությանն եք դիմում։ 

*Հնչող պատասխաններ՝*

**Ակնարկ**

Իսկ գիտեք, որ դեռ 1974—1987 թվականներին հրատարակվել է առաջին բազմակողմանի հայերեն հանրագիտարանը, որը բաղկացած է 13 հատորից և հանդիսացել է տեղեկատվություն որոնելու և գտնելու կարևորագույն աղբյուր, պարունակում է 36 767 հոդված, համեմատության կարգով ասենք, որ հայերեն առցանց հանրագիտարանում՝ Հայերեն Վիքիպեդիայում այս պահին կա [278 576](https://hy.wikipedia.org/wiki/%D5%8D%D5%BA%D5%A1%D5%BD%D5%A1%D6%80%D5%AF%D5%B8%D5%B2:%D5%8E%D5%AB%D5%B3%D5%A1%D5%AF%D5%A1%D5%A3%D6%80%D5%B8%D6%82%D5%A9%D5%B5%D5%B8%D6%82%D5%B6) հոդված, որն ամեն օր ավելանում է։ Իսկ համացանցում պահպանված միլիարդավոր լայնածավալ և բազմաբնույթ առցանց փաստաթղթերի մեջ անհրաժեշտ որոնումն առավել դյուրին դարձնելու նպատակով մշակվել են տարբեր որոնողական համակարգեր։ 



1. Ո՞ր որոնողական համակարգն եք առավել հաճախ օգտագործում տեղեկատվություն որոնելիս։

*Հնչող պատասխաններ՝*

**Հ1Գ1/** Առավել հաճախ կիրառվող որոնման հմակարգեր են՝ Google, Bing, Yandex

1. Որոնման համակարգերով ինֆորմացիա փնտրելու համար ի՞նչ գործընթաց եք իրականացնում։

*Հնչող պատասխաններ՝*

**Հ2Գ2/** Գրում ենք բանալի բառեր, թեմաների վերնագրեր, կատարում ենք ձայնային որոնում․

1. Որոնման շրջանակն արդյունավետության նկատառումներով նեղացնելու համար ի՞նչ հնարների կարելի է դիմել։

*Հնչող պատասխաններ՝*

**Հ3Գ3/** Կարելի է բանալի բառին մեկ այլ բնորոշ բառ ավելացնել։ Որոնման արդյունքները բավարար չլինելու դեպքում պետք է փորձել ընդհանրացնել հարցը, փոխել բանալի բառը, օգտագործել նոր հոմանիշներ․․․։

1. Ձեր փորձառությունից ելնելով ի՞նչ խորհուրդներ կթվարկեք ինֆորմացիա որոնելու ժամանակը խնայելու և որոնման արդյունքը լավացնելու համար, բերեք մեկ օրինակ։

*Հնչող պատասխաններ՝*

**Հ4Գ4/** Հարցումները պետք է պարզ լինեն, որոնվող ինֆորմացիան անհրաժեշտ է նկարագրել հնարավորինս քիչ բառերով․․․

1. Հարցումը ձևակերպելիս բանալի-բառերի միջև ո՞ր դեպքում է դրվում + նշանը, ո՞ր դեպքում՝ - նշանը։ Որոնման ի՞նչ օպերատորներ գիտեք։


*Հնչող պատասխաններ՝*

**Հ5Գ5/** Յուրաքանչյուր բառի պարտադիր առկայությունը շեշտելու համար բանալի-բառերի միջև պետք է դնել + նշանը, իսկ – (մինուս) նշանի դեպքում կփնտրի այն փաստաթղթերը, որոնք տվյալ բառը չեն պարունակում: site: , weather։ , map։ , .. , \* , ՜ , # [[4](https://ahrefs.com/blog/google-advanced-search-operators/)] ← հղում

1. Ձեր ընկերը ուղարկել է նկար, որը ձեր կարծիքով հեռու է իրականությունից։ Ինչպե՞ս ստանալ նկարի մասին ինֆորմացիա։

*Հնչող պատասխաններ՝*

**Հ6Գ6/**  Որոնողական համակարգերն ունեն հնարավորություն նաև նկարներով որոնումներ կատարելու համար։



1. Հանդիպե՞լ են դեպքեր, որ ձեր և ընկերոջ կողմից նույն բանալի բառերով, նույն որոնողական համակարգում տեղեկատվություն որոնելիս, ստանաք տարբեր արդյունքներ։

*Հնչող պատասխաններ՝*

**Հ7Գ7/**  Բոլոր խոշոր որոնողական համակարգերը փորձում են անհատականացնել որոնման արդյունքները՝ ըստ մոնիտորի դիմաց նստած անձի ներկայացրած տվյալների: Այս երևույթը կոչվում է «զտիչ փուչիկ». օգտատերը տեսնում է միայն այն արդյունքները, որոնք համապատասխանում են իր նախասիրություններին:

1. Ինչպե՞ս է որոնման համակարգը գուշակում ձեր նախասիրությունները։

*Հնչող պատասխաններ՝*



**Օգտակար փորձառություններ**

* ինֆորմացիա որոնել բանալի բառերով
* օգտագործել որոնման օպերատորներ
* ընդհանրացնել հարցը, օգտագործել հոմանիշներ
* հարցումները գրել պարզ
* քիչ բառեր օգտագործել
* որոնում կատարել ձայնով, նկարներով
* ֆայլեր որոնելիս նշել ընդլայնումները

**Առաջադրանք**

Ինտերնետում որոնեք և գտեք տեղեկատվություն ներքոնշյալ նկարների վերաբերյալ․

[նկար 1](https://drive.google.com/file/d/1KHwMRqH6UQcl8Ckq0Jeq_RmDOMTVKDGM/view?usp=sharing)

[նկար 2](https://drive.google.com/file/d/1SE80mhhrMrblaMkgcJtIQVm6GOou_hgP/view?usp=sharing)

[նկար 3](https://drive.google.com/file/d/1CUKCe1_e0YpFSLBZdFOf1J0WybYsdS8z/view?usp=sharing)